Man ernstig beseer toe hy van trein gestamp wordArgieffoto ŉ 19-jarige man is ernstig beseer toe hy na bewering Vrydagaand van ŉ bewegende trein naby die Duncanville-stasie in Vereeniging in Gauteng gestamp is. Russel Meiring, woordvoerder van ER24, het gesê paramedici is na die toneel ontbied en die man het naby die spoor gelê. “Hy het ŉ ernstige besering aan sy been opgedoen. Hy is na Sebokeng-hospitaal geneem vir verdere behandeling.” Plaaslike owerhede stel ondersoek in.